b'\n_START_ARTICLE_\nVuotuiskierto\n_START_PARAGRAPH_\nVuotuiskierto on tavallisesti mets\xc3\xa4st\xc3\xa4j\xc3\xa4-ker\xc3\xa4ilij\xc3\xa4ryhm\xc3\xa4n tai paimentolaisheimon kiert\xc3\xa4mist\xc3\xa4 vuodenaikojen mukaan esimerkiksi kes\xc3\xa4isist\xc3\xa4 asuinpaikoista talvisiin._NEWLINE_T\xc3\xa4ll\xc3\xb6in pysytell\xc3\xa4\xc3\xa4n suunnilleen samalla alueella vuodesta toiseen.\n_START_SECTION_\nVuotuiskierto\n_START_PARAGRAPH_\nVuotuiskierto on monestikin v\xc3\xa4ltt\xc3\xa4m\xc3\xa4tt\xc3\xb6myys, useinkin kasvillisuus ja el\xc3\xa4imist\xc3\xb6 muuttuvat jollakin tietyll\xc3\xa4 alueella l\xc3\xa4mp\xc3\xb6tilan, sadem\xc3\xa4\xc3\xa4r\xc3\xa4n tai vastaavan tekij\xc3\xa4n takia vuodenaikojen mukaisessa rytmiss\xc3\xa4._NEWLINE_samalta paikalta ei v\xc3\xa4ltt\xc3\xa4m\xc3\xa4tt\xc3\xa4 saa el\xc3\xa4miseen tarvittavaa ravintoa ymp\xc3\xa4ri vuoden sill\xc3\xa4 yleens\xc3\xa4 kivikautisella tekniikalla, joka on k\xc3\xa4yt\xc3\xb6ss\xc3\xa4. Eri vuodenaikoina eri seuduilla on riistaa, ker\xc3\xa4ilt\xc3\xa4vi\xc3\xa4 kasveja, kaloja ja muita luonnon antimia eri tavoilla. Esimerkiksi marjoja saa syksyll\xc3\xa4, talvella voi mets\xc3\xa4st\xc3\xa4\xc3\xa4 ansoilla jne._NEWLINE_Jotkut el\xc3\xa4imet saattavat vaeltaa tiettyj\xc3\xa4 reittej\xc3\xa4 pitkin eri vuodenaikoina, samoin jotkut kalat tulla rannikon l\xc3\xa4helle joinakin kuukausina._NEWLINE_Niinp\xc3\xa4 voidaan monestikin vaihtaa kes\xc3\xa4- ja talvileirin v\xc3\xa4li\xc3\xa4. Joillain alueilla l\xc3\xa4mp\xc3\xb6tila on leirin vaihtoa m\xc3\xa4\xc3\xa4r\xc3\xa4\xc3\xa4v\xc3\xa4 tekij\xc3\xa4, toisilla sade, kolmansilla kalojen muutto, jne._NEWLINE_Monesti vuotuiskiertoon liittyy se ett\xc3\xa4 tiettyn\xc3\xa4 vuodenaikoina hajallaan olevat pienemm\xc3\xa4t ryhm\xc3\xa4t kokoontuvat yhteen esimerkiksi mets\xc3\xa4stykseen, jonka j\xc3\xa4lkeen pidet\xc3\xa4\xc3\xa4n juhlat._NEWLINE_Vuotuiskierto synnytt\xc3\xa4\xc3\xa4 luonnollisesti vuotuisesti toistuvia rituaaleja ja juhlia._NEWLINE_Se ett\xc3\xa4 eri ryhmien vuotuiskierto tapahtui suunnilleen samoilla alueilla vuodesta toiseen, johtui muun muassa kilpailevista ryhmist\xc3\xa4 jotka olivat naapurialueilla._NEWLINE_Paikallaan asuminen eli sedentismi on nomadiseksi katsottavan vuotuiskierron vastakohta. Sedentismi on mahdollista, kun jollain alueella pystyy tulemaan toimeen ymp\xc3\xa4ri vuoden. Puolinomadi asuu suuren osan vuodesta paikoillaan, osan vaeltaa. Vertailun vuoksi vuotuiskiertoislle kansoilla sampea pyyt\xc3\xa4v\xc3\xa4t ja joissa villin\xc3\xa4 kasvavaa intiaaniriisi\xc3\xa4 ker\xc3\xa4\xc3\xa4v\xc3\xa4t menominit asuivat koko vuoden l\xc3\xa4hes paikallaan Puolinomadeja olivat puolimaanviljelij\xc3\xa4-intiaanit, mm sacit, meskwakit jotka osan vuodesta viljeliv\xc3\xa4t maata, osan mets\xc3\xa4stiv\xc3\xa4t biisonia.\n_START_SECTION_\nEsimerkkej\xc3\xa4 vuotuiskierrosta\n_START_PARAGRAPH_\nN\xc3\xa4in esimerkiksi Afrikan mbutit kokoontuvat monesta leirist\xc3\xa4 sadekautena riistan ajomets\xc3\xa4stykseen, jossa tarvitaan paljon v\xc3\xa4ke\xc3\xa4 jotta mets\xc3\xa4stys onnistuisi. Kanadan subarktisen alueen intiaanit eliv\xc3\xa4t suurimman osan vuotta vaeltelevina perheryhmin\xc3\xa4, mutta samaa murretta olevat kohtasivat kes\xc3\xa4ll\xc3\xa4 joksikin aikaa toisensa. Esimerkiksi chipeywanit vaelsivat talvella mets\xc3\xa4\xc3\xa4n, kes\xc3\xa4ll\xc3\xa4 tundralle riistaansa karibua seuraten. Majaa vaihdettiin muutaman kerran vuodessa. Metsien ojibwa-intiaaneillakin oli erikseen kes\xc3\xa4- ja talvileiri, samoin kuin micmeceilla jotka kalastivat kes\xc3\xa4isin suurina ryhmin\xc3\xa4 rannikoilla, ja mets\xc3\xa4stiv\xc3\xa4t pienempin\xc3\xa4 ryhmin\xc3\xa4 talvella, jolloin suurten el\xc3\xa4inten v\xc3\xa4sytt\xc3\xa4minen lumeen oli helppoa. Alqonquinit ja ojibwayt vaelsivat talvisin p\xc3\xa4\xc3\xa4kyl\xc3\xa4st\xc3\xa4\xc3\xa4n jopa 50\xe2\x80\x93100\xc2\xa0km:n p\xc3\xa4\xc3\xa4h\xc3\xa4n, ja palasivat pikkuriistan pyyntiin kotikyl\xc3\xa4\xc3\xa4ns\xc3\xa4 kes\xc3\xa4ksi. T\xc3\xa4ll\xc3\xb6in el\xc3\xa4m\xc3\xa4ntapa oli talvella puoliksi vaeltelevaa.\n_START_SECTION_\nMuinaisia vuotuiskiertoja\n_START_PARAGRAPH_\nVuosikiertoa esiintyi melko varmasti kuivan ja kostean vuodenajan mukaan kivikautisen Meksikon Tehuac\xc3\xa1nin laaksossa_NEWLINE_Vuotuiskiertoja on koetetu ennallistaa muun muassa mesoliittiseen Tanskaan ja Portugaliin n\xc3\xa4ist\xc3\xa4 maista tehtyjen arkeologisten l\xc3\xb6yt\xc3\xb6jen pohjalta._NEWLINE_Esimerkiksi Portugalissa p\xc3\xa4\xc3\xa4leiri siirrettiin mesoliittisena aikana kes\xc3\xa4ksi rannikon l\xc3\xa4helle, jotta voitiin kalastaa. Syksyll\xc3\xa4 ja talvella p\xc3\xa4\xc3\xa4leiri oli jokisuiston juuressa, jolloin ker\xc3\xa4ttiin m\xc3\xa4nnynsiemeni\xc3\xa4 ja tammenterhoja sek\xc3\xa4 mets\xc3\xa4stettiin saksanhirve\xc3\xa4 ja villisikaa, ja hankittiin \xc3\xa4yri\xc3\xa4isi\xc3\xa4 ja simpukoita. Kev\xc3\xa4\xc3\xa4n ja kes\xc3\xa4n p\xc3\xa4\xc3\xa4leiri oli rannikkoa l\xc3\xa4hell\xc3\xa4, muttei itse rannikolla. P\xc3\xa4\xc3\xa4lairist\xc3\xa4 erkani pienempi\xc3\xa4 ryhmi\xc3\xa4 muun muassa mets\xc3\xa4st\xc3\xa4m\xc3\xa4\xc3\xa4n kalastamaan erityisesti kotkakalaa.'